กระทรวงอุตสาหกรรม ร่วมกับหน่วยงานพันธมิตร จัดงาน Thailand Industry Expo 2019 ครั้งที่ 6 ณ อิมแพ็ค เมืองทองธานี
กระทรวงอุตสาหกรรม ร่วมกับ หน่วยงานพันธมิตร จัดงาน Thailand Industry Expo 2019 ครั้งที่ 6 ณ อิมแพ็ค เมืองทองธานี เพื่อเสริมสร้างศักยภาพการแข่งขันในตลาดโลกด้วยนวัตกรรมและเทคโนโลยีดิจิทัลได้อย่างมีประสิทธิภาพให้แก่ผู้ประกอบการภาคอุตสาหกรรมรุ่นใหม่นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังเป็นประธานในพิธีเปิดงาน Thailand Industry Expo 2019 ครั้งที่ 6 จัดโดย กระทรวงอุตสาหกรรม ร่วมกับพันธมิตรทั้งภาครัฐและเอกชน ว่า งานดังกล่าวจัดขึ้นภายใต้แนวคิด "Synergy for Success สานพลัง ร่วมใจ วิวัฒน์อุตสาหกรรมสู่อนาคต" เพื่อสะท้อนให้เห็นถึงมุมมองการเปลี่ยนแปลงการขับเคลื่อนโดยภาครัฐสู่การบูรณาการความร่วมมือจากทุกภาคส่วนในการสร้างสรรค์โอกาสและความเป็นไปได้ใหม่ๆให้ภาพรวมของอุตสาหกรรมไทยในมิติต่างๆ รวมทั้งการเสริมสร้างศักยภาพการแข่งขันในตลาดโลก ด้วยนวัตกรรมและเทคโนโลยีดิจิทัล ซึ่งเป็นกลไกหลักในการขับเคลื่อนประเทศให้ก้าวสู่การเป็นประเทศไทย 4.0 ซึ่งเชื่อมั่นว่าการจัดงานในครั้งนี้จะช่วยให้ผู้ประกอบการภาคอุตสาหกรรมและภาคเกษตรอุตสาหกรรมจะสามารถพัฒนาจาก Small &amp; Medium Enterprises เป็น Smart Enterprises ได้อย่างมีประสิทธิภาพมากยิ่งขึ้น//////////เสียง//////////สำหรับการจัดงาน Thailand Industry Expo 2019 แบ่งพื้นที่ตามโซนต่างๆ ได้แก่ โซนนิทรรศการเทิดพระเกียรติฯ /โซนนิทรรศการกระทรวงอุตสาหกรรม /โซนพื้นที่การจำลองการทำงานของศูนย์ปฏิรูปอุตสาหกรรม 4.0 /โซนจัดแสดงผลงานและจำหน่ายผลิตภัณฑ์จากผู้ประกอบการไทยที่ผ่านการคัดสรรแล้ว รวมทั้งยังมีการจัดกิจกรรมสัมมนาในหัวข้อที่น่าสนใจกว่า 40 หัวข้อ และกิจกรรมเวิร์คช็อปอีกเป็นจำนวนมาก ทั้งนี้คาดว่าการจัดงานดังกล่าวจะเป็นโอกาสที่ดีต่อผู้ประกอบการเอสเอ็มอีที่จะเห็นนวัตกรรมและเทคโนโลยีใหม่ๆเพื่อนำไปประยุกต์ใช้ในการประกอบธุรกิจ รวมถึงการหาแรงบันดาลใจหาองค์ความรู้ หาแหล่งเงินทุน ตลอดจนการสร้างเครือข่ายภายในงาน อีกทั้งยังเป็นประโยชน์สำหรับผู้ที่สนใจเริ่มต้นธุรกิจ หรือผู้ที่อยู่ในกลุ่มอุตสาหกรรมต่างๆและประชาชนทั่วไป ซึ่งคาดว่าตลอดการจัดงานในปีนี้จะมีผู้เข้าร่วมชมงานไม่ต่ำกว่า 2 แสนคน จึงขอเชิญชวนประชาชนที่สนใจเข้าร่วมงานดังกล่าวได้ระหว่างวันที่ 17-21 กรกฎาคม นี้ ณ อาคารชาเลนเจอร์ 2-3 อิมแพ็ค เมืองทองธานี